סמדר ברבר-צדיק

סמדר ברבר-צדיק (נולדה ב-15 בספטמבר 1963) היא מנכ"לית הבנק הבינלאומי הראשון ונחשבת ליד ימינו של בעל השליטה בבנק, צדיק בינו. ב-17.5.23 הודיעה כי לאחר 16 שנים כמנכ"לית הבנק, היא תפרוש תוך מספר חודשים.

קריירה
ברבר-צדיק היא רואת חשבון בהשכלתה ובעלת תואר שני במנהל עסקים, עם התמחות בחשבונאות ובמימון מהאוניברסיטה העברית בירושלים. בתחילת דרכה עבדה במשרד רואי החשבון KPMG סומך חייקין ובמשך הזמן התקדמה לתפקידי ניהול בכירים במשרד. בתקופה זו ובמסגרת עבודתה התוודעה לבינו והעניקה ליווי מקצועי לחברות שבבעלותו.

קבוצת בינו
לאחר פרישתה של ברבר צדיק מפירמת סומך-חייקין, הועסקה על ידי בינו בשורת החברות שבשליטתו. בין היתר כיהנה כמנכ"ל סהר פיתוח ואחזקות בע"מ וכיו"ר חברת האנרגיה פז.

בשנים 1996–2003 כיהנה כמנכ"ל בינו אחזקות ולאחר מכן כמנכ"לית החברה האם פ.י.ב.י. אחזקות, שבאמצעותה שולט בינו בבנק הבינלאומי. בינואר 2005 מונתה למשנה למנכ"ל וראש אגף עסקים בבנק ושימשה כחברת הנהלה. בשנת 2006 מונתה לממלאת מקום המנכ"ל דוד גרנות שכיהן בתפקיד מפברואר 2001, והחל מ-2007 כיהנה כמנכ"לית הבנק. בכך הפכה ברבר-צדיק למנכ"לית הצעירה ביותר של בנק במדינת ישראל (כשהיא בת 43 בלבד) והאשה השנייה, לאחר מנכ"ל בנק לאומי גליה מאור, העומדת בראש בנק שנמנה עם חמש קבוצות הבנקאות הגדולות בישראל. בספטמבר 2014 נבחרה על ידי מגזין פורבס ישראל לאחת מ-4 הנשים החזקות בישראל.

תחת ניהולה קבוצת הבינלאומי רכשה ומיזגה מספר בנקים: בנק אוצר החייל, בנק מסד, יובנק ובנק פועלי אגודת ישראל.

מאז 2008 מכהנת כממלאת מקום נשיא איגוד הבנקים בישראל.

חיים אישיים
ברבר-צדיק נשואה לכלכלן יוסי צדיק, אם לשלושה ומתגוררת בתל אביב.

ברבר-צדיק חברה בוועד המנהל של ארגון "מתן" למעורבות עסקים בקהילה.

קישורים חיצוניים

הערות שוליים

מנכ"ליות ישראליות
מנכ"לים ישראלים
מנהלי הבנק הבינלאומי
מנהלות בנקים ישראליות
מנהלות ישראליות
בוגרות האוניברסיטה העברית בירושלים
בוגרי האוניברסיטה העברית בירושלים
רואי חשבון ישראלים
רואי חשבון
ישראליות שנולדו ב-1963
ישראלים שנולדו ב-1963
בוגרי האוניברסיטה העברית בירושלים: בית הספר למנהל עסקים